Den brand, der udbrød onsdag formiddag på taget af hal 1 i Nørresundby Idrætscenter, er nu under kontrol. Indsatsleder på stedet, Peter Reinau, vurderer til Nordjyske, at 200 kvadratmeter af taget er brandbeskadiget. Dele af taget faldt ned i hallen, og lyset gik ud, da lynet slog ned. Det fik et norsk håndboldhold, der trænede i hal 1 til at fortrække til hal 2. Nordmændene forlod hallen og blev helt evakueret, da man opdagede, at taget brændte. Som det ser ud nu, er gulvet i hallen fuldstændig ødelagt på grund af nedfaldne tagstykker.

Referat:
200 kvadratmeter af taget er skadet.